
讘讻讜专讜转 讻讟 注"讘 - 驻讬专讜砖 砖讟讬讬谞讝诇抓

讜专讘 讬讛讜讚讛 讘专 讗诪讬 诪砖诪讬讛 [诪砖诪讜] 砖诇 专讘 讬讛讜讚讛 讗诪专: 讘讬转 讛驻专住 砖谞讬讚砖, 砖讛诇讻讜 讘讜 讗谞砖讬诐 讜讚砖讜讛讜 讘专讙诇讬讛诐 鈥� 讟讛讜专 诇诪讬 砖爪专讬讱 诇注砖讜转 讗转 讛驻住讞, 砖讗讬谉 讞讜砖砖讬诐 砖谞讜转专讛 砖诐 注爪诐 讘砖讬注讜专 砖注讜专讛, 砖诪讟诪讗转. 讗讘诇 讗讬谉 讛讻讛谉 砖注讘专 砖诐 专砖讗讬 诇讗讻讜诇 转专讜诪讛.


讗讬 谞诪讬 [讗讜 讙诐 讻谉], 诪讚讜讘专 讘诪砖谞转谞讜 讻砖讛讻讛谉 讛讜爪专讱 诇讛讬讟诪讗 讘砖讗专 讟讜诪讗讜转 讜诇讗 讘讟讜诪讗转 诪转, 讻讙讜谉 讟讜诪讗转 砖专抓 讜谞讘讬诇讛, 讚诇讗 诪讝讛专 注诇讬讬讛讜 [砖讗讬谞讜 诪讜讝讛专 注诇讬讛诐], 砖讛专讬 讗讬谉 讛讻讛谞讬诐 诪讜讝讛专讬诐 砖诇讗 诇讬讟诪讗 讗诇讗 讘讟讜诪讗转 诪转. 讜诪讻诇 诪拽讜诐, 讙诐 讗诐 谞讟诪讗 讘讟讜诪讗讛 讗讞专转 鈥� 讛专讬 讗讬谞讜 讬讻讜诇 诇讗讻讜诇 讘转专讜诪讛.


讗 砖谞讬谞讜 讘诪砖谞讛: 讗诐 讛讬讛 讛讚讬讬谉 讗讜 讛注讚 讝拽谉, 讛专讬 诪讬 砖谞爪专讱 诇讜 诪专讻讬讘讜 注诇 讛讞诪讜专, 讜谞讜转谉 诇讜 砖讻专讜 讻驻讜注诇. 讘驻讬专讜砖 讚讘专 讝讛 转谞讗 [砖谞讛 讛讞讻诐]: 讻驻讜注诇 讘讟诇, 讻诇讜诪专, 讻驻讬 讛砖讻专 砖诪讜讻谉 驻讜注诇 诇讬讟讜诇 讻讚讬 砖讬转讘讟诇 诪诪诇讗讻转讜. 讗诪专 讗讘讬讬: 讻讜讜谞转 讛讚讘专讬诐 讛讬讗 鈥� 讻驻讜注诇 讘讟诇 砖诇 讗讜转讛 诪诇讗讻讛 砖诪诪谞讛 讛讜讗 讘讟诇. 砖爪专讬讱 诇讛讘讬讗 讘讞砖讘讜谉 讗转 讙讜讚诇 讛讟讬专讞讛 讜讗转 讙讜讘讛 讛砖讻专 砖讬砖 诇讜 讘诪诇讗讻转讜 讛专讙讬诇讛.


讘 诪砖谞讛 讛讞砖讜讚 注诇 讛讘讻讜专讜转, 诇砖讜讞讟诐 讘讗讬住讜专 讜诇诪讻讜专 讗转 讘砖专诐 鈥� 讗讬谉 诇讜拽讞讬谉 (拽讜谞讬诐) 诪诪谞讜 讘砖专, 砖诪讗 讘砖专 讘讻讜专 讛讜讗. 讜讗驻讬诇讜 讛讜讗 讟讜注谉 砖讛讜讗 讘砖专 爪讘讗讬诐. 讜诇讗 拽讜谞讬诐 诪诪谞讜 注讜专讜转 砖讗讬谞谉 注讘讜讚讬诐 (诪注讜讘讚讬诐). 专' 讗诇讬注讝专 讗讜诪专: 诇讜拽讞讬谉 诪诪谞讜 注讜专讜转 砖诇 谞拽讘讛, 砖讘讜讚讗讬 讗讬谉 讝讛 注讜专 砖诇 讘讻讜专, 砖讗讬谉 讘讻讜专 讗诇讗 讝讻专. 讜讗讬谉 诇讜拽讞讬谉 诪诪谞讜 爪诪专 诪诇讜讘谉 (诪讻讜讘住) 讜爪讜讗讬 (诪诇讜讻诇讱), 讗讘诇 诇讜拽讞讬谉 诪诪谞讜 讟讜讬 (讞讜讟讬诐 讟讜讜讬讬诐) 讜讻诇 砖讻谉 讘讙讚讬诐.


讙 讙诪专讗 砖谞讬谞讜 讘诪砖谞讛 砖讗讬谉 拽讜谞讬诐 诪谉 讛讞砖讜讚 注诇 讛讘讻讜专讜转 讘砖专 爪讘讗讬诐. 讜诪住讘讬专讬诐: 讚讜讜拽讗 讘砖专 爪讘讗讬诐, 诪砖讜诐 讚诪讬讞诇祝 [砖诪转讞诇祝] 讘讘砖专 砖诇 注讙诇讛 [注讙诇], 砖讘砖专诐 讚讜诪讛.


 讜注讜讚 砖谞讬谞讜: 讜诇讗 诇讜拽讞讬诐 诪诪谞讜 注讜专讜转 砖讗讬谞谉 注讘讜讚讬诐. 讜讬砖 诇讚讬讬拽 诪讻讗谉: 讛讗 [讗讘诇] 注讜专讜转 注讘讜讚讬诐 讝讘谞讬谞谉 [拽讜谞讬诐 讗谞讜] 诪谉 讛讞砖讜讚. 讜讛讟注诐 讛讜讗: 砖讻谉 讗诐 讗讬转讗 [讗诪谞诐] 注讜专 砖诇 讘讻讜专 讛讜讛 [讛讬讛 讝讛] 鈥� 诇讗 讛讜讛 讟专讞 讘讬讛 [讛讬讛 讟讜专讞 讘讜 诇注讘讚 讗讜转讜], 住讘专 [砖讛讬讛 住讘讜专]: 讗讬 砖诪注讜 讘讬讛 专讘谞谉 诪驻住讚讜 诇讬 诪讬谞讗讬 [讗诐 讬砖诪注讜 讘讜 讞讻诪讬诐 砖讘讻讜专 讛讜讗 讬驻住讬讚讜 诇讬 讗讜转讜 诪诪谞讬].


讜注讜讚 砖谞讬谞讜: 专' 讗诇讬注讝专 讗讜诪专 诇讜拽讞讬谉 诪诪谞讜, 诪谉 讛讞砖讜讚 注诇 讛讘讻讜专讜转, 注讜专讜转 砖诇 谞拽讘讛. 讜诪住讘讬专讬诐: 诪讗讬 讟注诪讗 [诪讛 讟注诐 讛讚讘专]? 诪讬讚注 讬讚讬注 [讛讚讘专 讬讚讜注] 砖讛讜讗 注讜专 砖诇 谞拽讘讛, 砖讞住专 讘讜 讛注讜专 砖诇 讗讘专 讛讝讻专讜转, 讜讗诐 讻谉 讗讬谉 诪讛 诇讞砖讜砖.



   
  讜砖讜讗诇讬诐: 讜转谞讗 拽诪讗 [讜讛转谞讗 讛专讗砖讜谉] 砖讗讬谞讜 诪讞诇拽 讘讬谉 注讜专 诇注讜专, 诪讛 讛讜讗 住讘讜专? 讜诪砖讬讘讬诐: 讗诐 讻谉, 砖拽讜谞讬诐 诪诪谞讜 注讜专讜转 砖诇 谞拽讘讛 鈥� 注讜专讜转 砖诇 讝讻专 谞诪讬 [讙诐 讻谉] 讬讻讜诇 诇诪讻讜专, 讻砖讛讜讗 讞讬讬拽 诇讝讻专讜转讬讛 [讞讜转讱 讗转 注讜专 讛讝讻专讜转 砖诇讜], 讜讗诪专 [讗讜诪专] 砖讞诇拽 讝讛 注讻讘专讬诐 讗讻诇讜讛 [讗讻诇讜 讗讜转讜]! 讜讗讜诪专讬诐: 讜讗讬讚讱 [讜讛讗讞专, 专' 讗诇讬注讝专], 诪讛 讛讜讗 诪砖讬讘 诇讻讱? 讘讬 注讻讘专讬诐 诪讬讚注 讬讚讬注 [诪拽讜诐 砖讗讻诇讜讛讜 注讻讘专讬诐 讬讚讜注 讜谞讬讻专], 讜讗讬谞讜 讬讻讜诇 诇专诪讜转.


 讜注讜讚 砖谞讬谞讜 讘诪砖谞讛: 讜讗讬谉 诇讜拽讞讬谉 诪诪谞讜, 诪谉 讛讞砖讜讚 注诇 讛讘讻讜专讜转, 爪诪专 诪诇讜讘谉 (诪讻讜讘住) 讜爪讜讗讬 (诪诇讜讻诇讱). 讜转诪讛讬诐: 讛砖转讗 [注讻砖讬讜, 讛专讬] 讗诪专转 砖爪诪专 诪诇讜讘谉 诇讗 讝讘谞讬谞谉 [讗讬谉 讗谞讜 拽讜谞讬诐] 诪诪谞讜, 诇诪专讜转 砖讬砖 讘讜 讟讜专讞, 讜讬砖 诇讛谞讬讞 砖讗诐 讛讬讛 砖诇 讘讻讜专 诇讗 讛讬讛 讟讜专讞 讘讜 鈥� 爪讜讗讬 诪讬讘注讬讗 [谞爪专讻讛 诇讜诪专] 砖讗讬谉 拽讜谞讬诐 诪诪谞讜? 讗诇讗, 讬砖 诇讛讘讬谉 讻讬 讞讚讗 拽转谞讬 [讚讘专 讗讞讚 砖讜谞讛], 讜讛讻讜讜谞讛 讛讬讗 诇爪诪专 诪诇讜讘谉 诪爪讜讗转讜, 砖讗驻讬诇讜 爪诪专 诪诇讜讘谉 讗讬谉 拽讜谞讬诐 诪诪谞讜.


 讜注讜讚 砖谞讬谞讜: 讗讘诇 诇讜拽讞讬谉 诪诪谞讜 讟讜讬 (讞讜讟讬诐 讟讜讜讬讬诐) 讜讘讙讚讬诐. 讜讙诐 讻讗谉 砖讜讗诇讬诐: 讛砖转讗 [注讻砖讬讜, 讛专讬] 讟讜讬 讝讘谞讬谞谉 [讗谞讜 拽讜谞讬诐] 诪诪谞讜, 诪砖讜诐 砖讗诐 爪诪专 砖诇 讘讻讜专 讛讜讗 诇讗 讛讬讛 诪砖拽讬注 讘讟讜讜讬讬转讜 鈥� 讘讙讚讬诐, 砖讬砖 讘注砖讬讬转诐 讟讜专讞 诪专讜讘讛 讬讜转专, 诪讬讘注讬讗 [谞爪专讻讛 诇讜诪专] 砖拽讜谞讬诐? 讜诪砖讬讘讬诐: 诪讗讬 [诪讛诐] 讘讙讚讬诐 砖讛讜讝讻专讜 讻讗谉? 谞诪讟讬 [诇讘讚讬诐], 砖讗讬谞诐 讟讜讜讬讬诐, 诇讜诪专 砖诇诪专讜转 砖讬砖 讘讛诐 驻讞讜转 讟讜专讞 鈥� 拽讜谞讬诐 诪诪谞讜.


讚 诪砖谞讛 讛讞砖讜讚 注诇 讛砖讘讬注讬转 诇讝专讜注 讗讜 诇住讞讜专 讘驻讬专讜转 砖诪讬讟讛 鈥� 讗讬谉 诇讜拽讞讬谉 诪诪谞讜 驻砖转谉, 讜讗驻讬诇讜 住专拽 (驻砖转谉 住专讜拽) 砖讛讜砖拽注讛 讘讜 诪诇讗讻讛 讜讟讜专讞. 讗讘诇 诇讜拽讞讬谉 诪讛诐, 诪讛讞砖讜讚讬诐 注诇 讛砖讘讬注讬转, 讟讜讬 (讞讜讟讬 驻砖转谉 讟讜讜讬讬诐) 讜讗专讬讙 讛注砖讜讬 诪驻砖转谉, 砖讬砖 讘注砖讬讬转诐 讛砖拽注讛 讬转讬专讛, 砖讗讬谉 讗讚诐 讟讜专讞 讘讚讘专 讗住讜专 砖诪讗 讬驻住讬讚讜讛讜.


讛 讙诪专讗 注诇 诪讛 砖砖谞讬谞讜 砖讗讬谉 诇讜拽讞讬诐 诪讛诐 讟讜讬 讜讗专讬讙 砖讜讗诇讬诐: 讛砖转讗 [注讻砖讬讜, 讛专讬] 讗诪专转 砖讟讜讬 讝讘谞讬谞谉 [拽讜谞讬诐 讗谞讜] 诪诪谞讜, 讜讗讬谉 讗谞讜 讞讜砖砖讬诐 砖讛讜讗 讟讜专讞 讘讚讘专 讗讬住讜专, 诪驻谞讬 砖讛讜讗 讞讜砖砖 砖讛讜讗 注诇讜诇 诇讛驻住讬讚讜, 讗专讬讙 砖讬砖 讘讜 讟讬专讞讛 诪专讜讘讛 讬讜转专, 诪讬讘注讬讗 [谞爪专讻讛 诇讜诪专] 砖诪讜转专 诇拽谞讜转 诪诪谞讜? 讜诪砖讬讘讬诐: 诪讗讬 [诪讛 驻讬专讜砖] 讗专讬讙? 诇讗 讗专讬讙 诪诪砖, 讗诇讗 转讬讻讬 [讙讚讬诇讬诐] 砖拽讜诇注讬诐 诪驻砖转谉 砖讗讬谞讜 讟讜讜讬.


讜 诪砖谞讛 讛讞砖讜讚 诇讛讬讜转 诪讜讻专 转专讜诪讛 诇砖讜诐 讞讜诇讬谉 鈥� 讗讬谉 诇讜拽讞讬谉 诪诪谞讜 讗驻讬诇讜 诪讬诐 讜诪诇讞, 讗诇讜 讚讘专讬 专' 讬讛讜讚讛. 专' 砖诪注讜谉 讗讜诪专: 讻诇 讚讘专 砖讬砖 讘讜 讝讬拽转 砖讬讬讻讜转 诇转专讜诪讛 讜诪注砖专讜转 讗讬谉 诇讜拽讞讬谉 诪诪谞讜, 讗讘诇 讚讘专 砖讗讬谉 讘讜 砖讜诐 砖讬讬讻讜转 诇转专讜诪讛 讜诪注砖专讜转 鈥� 讗驻砖专 诇拽谞讜转.


讝 讙诪专讗 讜砖讜讗诇讬诐: 诪讛 砖讗诪专 专' 砖诪注讜谉 "讻诇 砖讬砖 讘讜 讝讬拽转 转专讜诪讛 讜诪注砖专讜转", 诇讗转讜讬讬 诪讗讬 [诇讛讘讬讗, 诇专讘讜转 讗转 诪讛]? 讗讬讝讛 讚讘专 讛讜讗 讘讗 诇讛讜住讬祝? 讜诪砖讬讘讬诐: 诇讗转讜讬讬 [诇讛讘讬讗] 拽专讘讬 讚讙讬诐, 砖讛诐 讘注爪诪诐 讜讚讗讬 讗讬谞诐 讞讬讬讘讬诐 讘转专讜诪讛, 讗诇讗 讚诪注专讘讬 讘讛讜 [砖诪注专讘讬诐 讘讛诐] 砖诪谉 讝讬转.


诪住讜驻专, 讛讛讜讗 讟讘讞讗 讚讛讜讛 讞砖讜讚 诇讝讘讜谞讬 [讟讘讞, 拽爪讘 讗讞讚 砖讛讬讛 讞砖讜讚 诇诪讻讜专]

